**La importància cabdal de la literatura**

**en la formació dels estudiants de medicina**

**Subtítol:** Literatura a la docència mèdica

**Resum**

La medicina i la literatura tenen com a motiu i objectiu principal els éssers humans. No obstant això, el desenvolupament de la medicina científica en el segle XIX i els èxits terapèutics del XX van portar a un distanciament entre ambdues. A la pràctica, però, els metges han estat sempre conreadors inesgotables de la literatura i alguns han esdevingut coneguts escriptors. En els darrers anys ha crescut l’interès per la utilització de la literatura en el context mèdic amb diferents objectius. En primer lloc, el seu ús com a instrument pedagògic en estudiants de medicina ha permès millorar competències professionals necessàries però difícils d’assolir en la formació biologista tradicional. En segon lloc, la utilització de les narracions dels pacients ha esdevingut un element de gran interès per comprendre la vivència de les malalties. Finalment, es va reconeixent la utilitat de les obres literàries com a instrument adjuvant en la millora de la qualitat de vida dels pacients. En conclusió, la literatura constitueix un element de gran interès en la formació dels estudiants de medicina i pot millorar la relació amb els pacients en permetre una millor comprensió dels aspectes emocionals de la seva malaltia.

**Paraules clau**

Medicina, literatura, docència mèdica, deshumanització, humanitats

**Dades dels autors**

**Josep-E. Baños**. Catedràtic de Farmacologia del Departament de Ciències Experimentals i de la Salut. Director del Grup de Recerca Educativa en Ciències de la Salut (GRECS). Universitat Pompeu Fabra. Barcelona

Llicenciat (1981) i Doctor en Medicina (1988). En l’àmbit educatiu, treballa en models actius d’aprenentatge i en l’aplicació de la literatura i el cinema a la docència mèdica.

**Elena Guardiola**. Investigadora Associada. Departament de Ciències Experimentals i de la Salut. Universitat Pompeu Fabra. Barcelona

Llicenciada (1983) i Doctora en Medicina (1993). Treballa com a especialista en informació mèdica i documentació científica i el seu àmbit d’interès principal gira a l’entorn de les humanitats mèdiques.

**Adreça electrònica i postal**

josepeladi.banos@upf.edu

Departament de Ciències Experimentals i de la Salut. Universitat Pompeu Fabra. Dr. Aiguader 88, 08003-Barcelona